Derinkuyu undergrunnsby

Derinkuyu er en underjordisk by fra antikken som ligger i det nåværende Derinkuyu-distriktet i provinsen Nevşehir i Tyrkia. Med sine fem nivåer strekker den seg 60 meter under jorden, stor nok til å romme ca. 20 000 mennesker med buskap og et matlager.«Derinkuyu» Det er den største utgravde underjordiske byen i Tyrkia, og en av en rekke underjordiske anlegg i Kappadokia.

Undergrunnsbyen ble hugget ut i den myke vulkanske tuffsteinen i Kappadokia, kanskje av frygerne rundt 700- og 600-tallet f.Kr. Den kan ha blitt utvidet under Østromerriket. Etasjene kunne stenges av fra innsiden med store steindører. Anlegget har i alt 13 etasjer, og alle kan lukkes. 

I 2014 ble passasjene i en tilsvarende by utforsket, og det ble funnet mange etasje med trapper, kapeller, lagre og kjøkkener, kvernsteiner og linfrø-presser for fremstilling av lampeolje til å lyse opp den underjordiske byen med. Som Derinkuyu var dette et selvforsynt samfunn med luftsjakter og kanaler med vann.Jennifer Pinkowski: «Massive Underground City Found in Cappadocia», National Geographic 26. mars 2015

Derinkuyu ble forlatt på 1920-tallet da de kappadokiske grekerne som et resultat av den gresk-tyrkiske krig flyktet vestover til Hellas. Det er mulig at den er forbundet med mer enn 200 små, separate underjordiske byer som også er funnet i området.Geena Truman: «Turkey's underground city of 20,000 people», BBC, 11. august 2022  

Den ble åpnet for turister i 1969. I dag er om lag halvparten av byen åpen for publikum.

 Referanser 

 Litteratur 
 Ömer Demir: Cappadokien: Wiege der Geschichte. Erweiterte 3. Auflage. Ajans-Türk Publ. & Printing, Ankara 1988
 Michael Bussmann, Gabrielle Tröger: Türkische Riviera, Kappadokien. Michael Müller Verlag, Erlangen 2003, ISBN 3-89953-108-6
 Wolfgang Dorn: Türkei – Zentralanatolien: zwischen Phrygien, Ankara und Kappadokien. DuMont, 2006, ISBN 3770166167 (bei GoogleBooks)
 Peter Daners, Volker Ohl: Kappadokien. Dumont, 1996, ISBN 3-7701-3256-4
Eksterne lenker
Hulebyer i Cappadocia
 Underginnsbyer imCappadocia - Myth and Truth(in German)
 Derinkuyu undergrunnsby
 Derinkuyu og undergrunnsbyer i Cappadocia Noe av interesse.]

Kategori:Tyrkia